**Előterjesztés címe:**

**Tulajdonosi hozzájárulás iránti kérelem**

**(01390 hrsz)**

**Testületi ülés dátuma:**

**2021. december 09.**

**Előterjesztő: Nagy András Gábor polgármester**

**Készült: 2021. december 06.**

**Készítette: Dr Szatmári Attila jegyző**


**Döntés típusa: Nyilvános**

**Döntéshozatal: Egyszerű szótöbbséget igényel**

**Döntés formája: határozat**

**Véleményező: Gazdasági, Fejlesztési és Ügyrendi Bizottság**

**A Bizottság javaslata:**



#### Bugyi Nagyközség Önkormányzata

2347 Bugyi, Beleznay tér 1.

##### Tel.: 29-547-502, Fax: 29-348-464

e-mail: [hivatal@bugyi.hu](mailto:hivatal@bugyi.hu); Internet: www.bugyi.hu

Ügyfélfogadás: Hétfő: 800-1200; Szerda: 800-1200; 1300-1500; Péntek: 800-1200

**Előterjesztés**

**a Képviselő-testület 2021. december 09-i ülésére**

**Tulajdonosi hozzájárulás iránti kérelem**

**(01390 hrsz)**

**Tisztelt Képviselő-testület!**

TESBU-KAVICS Kft -2 Bugyi Kossuth L u. 117. kérelmet nyújtott be Önkormányzatunkhoz, hogy a 01390 hrsz-ú önkormányzati földutat saját költségen kiszélesítse, hogy kiszállítási útvonalnak megfelelhessen. Az érintett út Hangár úttal szembeni földút.

Előzmény:

Pilisi Parkerdő Zrt a 01409-01419 hrsz-ú területekre PE-06/KTF/01101-3/2021 számú határozatával környezetvédelmi engedély kapott. Az engedély alapján a kiszállítás a 01390 hrsz-ú önkormányzati földúton keresztül a Bugyi -Taksony közúton történik. A TESBU-KAVICS Kft a kitermelésre a Pilisi Parkerdővel alvállalkozói szerződést kötött.

Az érintett út kiszállításra alkalmassá tétele érdekében a vállalkozó saját költségén 7 méter szélességűre szélesíti, 50 cm tükör készítésével 0/63 homokos kaviccsal és tőrt kaviccsal feltöltve. A vállalkozó az út karbantartását, pormentesítését vállalja. A vállalkozó az 5202 j. Magyar Közút kezelésében lévő -50 méteres aszfaltos sárrázóval- útcsatlakozást közútkezelői hozzájárulását megkérte, melyhez a Polgármester a közútkezelői hozzájárulást megadta.

Kérem a Tisztelt Képviselő-testületet, hogy az előterjesztést megvitatni és dönteni szíveskedjen!

Határozati javaslat:  **......./2021. (12. 09.) Kt. határozat**

Bugyi Nagyközség Önkormányzatának Képviselő-testülete úgy dönt, hogy az önkormányzati tulajdonban lévő 01390 hrsz-ú földút 7 méterrel történő kiszélesítéséhez a tulajdonosi hozzájárulását megadja az alábbi feltételek teljesítésével:

* a szállítás önkormányzati tulajdonban lévő út kiszállítási útvonalként kizárólag állandó és folyamatos portalanításának elvégzése mellett lehet használni,
* Az érintett út igénybevétel esetén az igénybevétel kizárólag a jogi határon belül lehet.
* A közúti bejáratánál lévő útcsatlakozást rendszeresen karbantartani, szükség esetén felújítani és pormentesíteni kell a balesetveszély elhárítása céljából.
* Az önkormányzati úton történő közlekedést a közforgalom számára továbbra is biztosítani kell
* A szállítással összefüggő használat, túlhasználat és az ebből eredő út mellett lévő mezőgazdasági termőföldeken okozott kárigény esetén a kártérítési felelősség a engedélyest terhelik.
* A község belterületén érvényben lévő 7,5 t súlykorlátozó intézkedést az érintett tavakból kiszállító súlykorlátozással érintett tehergépjárművek esetén is szigorúan be kell tartani és azt a telephelyről történő szállítást végzőkkel is be kell tartatni és a kiszállítás a településen keresztül tilos.

Határidő: azonnal

Felelős : Nagy András Gábor polgármester

**Bugyi, 2021. december 06.**

**Tisztelettel: Nagy András Gábor**

**polgármester**